แรงขายทำกำไรฉุด SET พลิกปิดลบ 1 จุด หลังวิตกการเมือง-ไร้ปัจจัยหนุน ลุ้นพรุ่งนี้รีบาวด์
แรงขายทำกำไรฉุด SET พลิกปิดลบ 1 จุด หลังวิตกการเมือง-ไร้ปัจจัยหนุน ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,315.99 จุด ลบ 1.12 จุด หรือ 0.08% มูลค่าการซื้อขาย 5.63 หมื่นล้านบาท
25 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,315.99 จุด ลบ 1.12 จุด หรือ 0.08% มูลค่าการซื้อขาย 5.63 หมื่นล้านบาท
10 หุ้นกดดัชนีวันนี้

ด้านนักวิเคราะห์ ระบุว่า ตลาดหุ้นไทยในช่วงบ่ายนี้อ่อนตัวลงจากช่วงเช้า คล้ายคลึงกับตลาดในยุโรปที่เทรดบ่ายนี้ได้ลดช่วงบวกลง จากช่วงต้นบวกได้ราว +1% ต่อมาก็ลดช่วงบวกลงมาเหลือ +0.5% เช่นเดียวกับดาวโจนส์ฟิวเจอร์สที่ลดช่วงบวกลงในบ่ายนี้เช่นกัน มองว่าเผชิญแรงขายทำกำไรออกมาบ้างหลังจากที่ได้ตอบรับปัจจัยบวกไปแล้ว ในเรื่องการผ่อนคลายประเด็นการค้าระหว่างจีน และสหรัฐฯ และสถานการณ์การแพร่ระบาดไวรัสโควิด-19 ก็ดูดีขึ้นหลังจากสหรัฐฯใช้พลาสมาที่มีโปรตีนภูมิคุ้มกัน (convalescent plasma) ในการรักษาผู้ป่วยโควิด-19 และยังเร่งรัดวัคซีนที่อยู่ในขั้นทดลองและพัฒนาโดยบริษัทแอสตร้าเซนเนก้าและมหาวิทยาลัยออกซ์ฟอร์ดในอังกฤษ เพื่อนำวัคซีนดังกล่าวมาใช้ก่อนการเลือกตั้งประธานาธิบดีสหรัฐ ในเดือนพ.ย.นี้
ส่วนตลาดบ้านเราก็เผชิญแรงขายทำกำไรออกมาบ้างหลังจากที่ทราบผลการประชุมคณะรัฐมนตรี (ครม.) สัญจรแล้ว โดยยังไม่มีประเด็นอะไรที่จะมากระตุก Sentiment ตลาดให้ปรับตัวขึ้นไปต่อได้ และยังกังวลปัจจัยการเมืองในประเทศด้วย
สำหรับแนวโน้มการลงทุนในวันพรุ่งนี้ (26 ส.ค.) นายณัฐพล กล่าวว่า ตลาดฯคงจะแกว่งไซด์เวย์ในลักษณะทรงตัว โดยมีแนวรับ 1,310 จุด ส่วนแนวต้าน 1,325-1,330 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
MINT   มูลค่าการซื้อขาย  2,550.04 ล้านบาท  ปิดที่  22.00 บาท  เพิ่มขึ้น  0.10 บาท
STGT   มูลค่าการซื้อขาย  2,422.31 ล้านบาท  ปิดที่  67.75 บาท  ลดลง   7.25 บาท
AOT    มูลค่าการซื้อขาย  2,227.95 ล้านบาท  ปิดที่  57.00 บาท  เพิ่มขึ้น  0.25 บาท
KBANK  มูลค่าการซื้อขาย  1,929.54 ล้านบาท  ปิดที่  86.00 บาท  เพิ่มขึ้น  2.75 บาท
CPALL  มูลค่าการซื้อขาย  1,606.84 ล้านบาท  ปิดที่  63.50 บาท  ลดลง   0.50 บาท
 
ตลาดหุ้นเอเชีย

 